-Այո, ժամանակը… Նկարիչը երբեմն սիրում է ժամանակից անդին դուրս գալ, սավառնել, մտքով, երևակայությամբ դեգերել, խորհել՝ ինչո՞ւ այս մարդն այսպես ասաց, ինչո՞ւ ծաղիկը թոշնեց և այլն: Ինքդ քեզ հարցեր ես տալիս ու սկսում հորինել պատասխաններ, որոնցից ծնվում են հետաքրքիր պատկերներ, որոնք ստիպում են քեզ, թե ինչ նկարես, ինչպես նկարես: Եվ այդ ամեն ինչը, մեկը մյուսի հետ շաղախված, կապված լինելով, դառնում է քո հոգեվիճակը: